**Дом здравља ''Др Ђорђе Лазић'' Сомбор**

**Мирна бр. 3, Сомбор**

**Брoj: 177/2025-1**

 На основу одлуке в.д. директора Дома здравља „Др Ђорђе Лазић“ Сомбор, број 52/2024-1 од 20.02.2025. године, а у складу са члановима 8, 9 и 10 Колективног уговора Дома здравља „Др Ђорђе Лазић“ Сомбор 543/2024-14 од 05.04.2024. године, расписује се

**ОГЛАС**

**за пријем у радни однос**

 Оглашава се Оглас за пријем у радни однос за следећа радна места:

 **I ДОКТОР МЕДИЦИНЕ У ХИТНОЈ МЕДИЦИНСКОЈ ПОМОЋИ – 2 (два) извршиоца** у Служби за хитну медицинску помоћ, Одељење за пружање хитне медицинске помоћи у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом**

**Опис посла:**

Пружа хитну медицинску помоћ непосредно у стану пацијента, на терену а исто тако и у амбуланти службе СХМП. За свој рад непосредно одговоран је шефу смене. Ради и све послове по налогу непосредног руководиоца.

 **УСЛОВИ ЗА ДОКТОРА МЕДИЦИНЕ У ХИТНОЈ МЕДИЦИНСКОЈ ПОМОЋИ**

 Високо образовање:

* На интегрисаним академским студијама, по пропису који уређује високо образовање, почев од 10. септембра 2005. године
* На основним студијама у трајању од најмање пет година по пропису који је уређивао високо образовање до 10. септембра 2005. године
* Стручни испит
* Лиценца
* Најмање шест месеци радног искуства у звању доктора медицине

.................................................................................................................................................................................

**II ДОКТОР МЕДИЦИНЕ ИЗАБРАНИ ЛЕКАР –** у Служби опште медицине са центром за превентивне услуге, **Одељење опште медицине насељених места са центром за превентивне услуге** у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом** **и то**

1. Амбуланта Колут - **1 (један) извршилац**
2. Амбуланта Чонопља - **1 (један) извршилац**

**Опис посла:**

Обавља све видове опште лекарског рада. Пружа медицинску помоћ и лечење, како у амбуланти, тако и у стану болесника. Пружа медицинску помоћ и одраслом становништву и деци. Обавља превентивни рад, куративни рад, мале хируршке интервенције, пружа хитну медицинску помоћ, рад на терену и здравствено-просветни рад. Обавља потребне административне послове као што су: испуњава упутнице за дијагностичке поступке и специјалистичке прегледе, упут у болницу и упут за лекарску и инвалидску комисију, а води и здравствени картон по прописима и евиденцију пријава о заразним болестима по закону. Врши надзор над радом медицинских сестара и по потреби даје инструкције. За свој рад непосредно одговара шефу амбуланте. Ради и све послове по налогу непосредног руководиоца.

 **УСЛОВИ ЗА ДОКТОРА МЕДИЦИНЕ ИЗАБРАНОГ ЛЕКАРА**

 Високо образовање:

* На интегрисаним академским студијама, по пропису који уређује високо образовање, почев од 10. септембра 2005. године
* На основним студијама у трајању од најмање пет година по пропису који је уређивао високо образовање до 10. септембра 2005. године
* Стручни испит
* Лиценца
* Најмање шест месеци радног искуства у звању доктора медицине

.................................................................................................................................................................................................................

**III** **МЕДИЦИНСКА СЕСТРА-ТЕХНИЧАР У АМБУЛАНТИ – 1 (један) извршилац** уСлужби опште медицине са центром за превентивне услуге, Одељење опште медицине града, **амбуланта Мирна** у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом**

**Опис посла:**

Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, доставља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. За свој рад непосредно одговара одговорној сестри здравствене станице, шефу здравствене станице, главној сестри службе, начелнику одељења и главној сестри Дома здравља, поштујући хијерархију. Ради и све сродне пословеи из домена свога рада, по налогу непосредног руководиоца.

 **УСЛОВИ ЗА МЕДИЦИНСКУ СЕСТРУ-ТЕХНИЧАРА У АМБУЛАНТИ**

 - Средња медицинска школа – општи смер

-Стручни испит

- Лиценца

- Најмање шест месеци радног искуства у звању медицинске сестре/техничара

.................................................................................................................................................................................................................

**IV МЕДИЦИНСКА СЕСТРА-ТЕХНИЧАР У АМБУЛАНТИ – 3 (три) извршиоца** уСлужби за здравствену заштиту деце, Одељење за здравстену заштиту предшколске деце у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом**

**Опис посла:**

Врши стручну помоћ при пружању услуга здравствене заштите, интервенцијама које се раде, као и прегледа. Даје ињекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, попуњава упуте, рецепте. Уредно води протокол болесника као и сву другу потребну и законом обавезну документацију, учествује у изради процедура. За свој рад непосредно одговара главној сестри одељења и начелнику службе. Ради и све сродне послове по налогу непосредног руководиоца.

 **УСЛОВИ ЗА МЕДИЦИНСКУ СЕСТРУ-ТЕХНИЧАРА У АМБУЛАНТИ**

 - Средња медицинска школа – педијатријски смер

-Стручни испит

- Лиценца

- Најмање шест месеци радног искуства у звању медицинске сестре/техничара

..............................................................................................................................................................................

**V МЕДИЦИНСКА СЕСТРА-ТЕХНИЧАР У ХИТНОЈ МЕДИЦИНСКОЈ ПОМОЋИ – 1 (један) извршилац** у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом**

**Опис посла:**

Као члан екипе помаже лекару при пружању хитне медицинске помоћи нагло оболелим, повређеним или унесрећеним на лицу места и у току транспорта, у кућним посетама и у амбуланти. По налогу лекара даје ординирану терапију, прати болесника до болнице и при том пружа неопходну медицинску помоћ из свог домена (инфузија, кисеоник, имобилизација, нега и сл.). Води бригу о комплетној опреми у колима /дефибрилатор, ЕКГ апарат, аспиратор, вакум, кадрац, шине за имобилизацију, завојни материјал и др./. Врши редовно стерилизацију сета за порођај и хирушке интервенције на терену и брине о редовној дезинфекцији кола. По потреби, у циљу функционисања одељења, прима позиве и врши тријажу. За свој рад непосредно одговара главној сестри службе. Ради и све послове по налогу непосредног руководиоца.

 **УСЛОВИ ЗА МЕДИЦИНСКУ СЕСТРУ-ТЕХНИЧАРА У ХИТНОЈ МЕДИЦИНСКОЈ ПОМОЋИ**

 - Средња медицинска школа – општи смер

-Стручни испит

- Лиценца

- Најмање шест месеци радног искуства у звању медицинске сестре/техничара

...............................................................................................................................................................................

**VI** **МЕДИЦИНСКА СЕСТРА-ТЕХНИЧАР У АМБУЛАНТИ –** уСлужби опште медицине са центром за превентивне услуге, **Одељење опште медицине насељених места**, у Дому здравља „Др Ђорђе Лазић“ Сомбор, на **НЕОДРЕЂЕНО ВРЕМЕ**, **са пуним радним временом** то:

1. Амбуланта Станишић – један (1) извршилац
2. Амбуланта Бачки Моноштор - један (1) извршилац

 **УСЛОВИ ЗА МЕДИЦИНСКУ СЕСТРУ-ТЕХНИЧАРА У АМБУЛАНТИ**

 - Средње образовање: Средња медицинска школа – општи смер

-Стручни испит

- Лиценца

- Најмање шест месеци радног искуства у звању медицинске сестре/техничара

**Опис посла:**Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, испотавља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. По потреби даје терапију, врши превијање и остале медицинске поступке, у стану болесника. За свој рад непосредно одговара одговорној сестри здравствене станице, шефу здравствене станице, главној сестри службе, начелнику одељења и главној сестри Дома здравља, поштујући хијерархију. Ради и све сродне послове из домена свога рада, по налогу непосредног руководиоца.

..............................................................................................................................................................................

**VII СПРЕМАЧ/СПРЕМАЧИЦА ПРОСТОРИЈА У КОЈИМА СЕ ПРУЖАЈУ ЗДРАВСТВЕНЕ УСЛУГЕ - 1 (један) извршилац** у Служби за техничке и друге сличне послове, Одељење за хигијену у **амбуланти Батинска,** на одређено време,до повратка са боловања, са пуним радним временом.

**УСЛОВИ ЗА СПРЕМАЧА/СПРЕМАЧИЦУ ПРОСТОРИЈА У КОЈИМА СЕ ПРУЖАЈУ ЗДРАВСТВЕНЕ УСЛУГЕ**

 **Основно образовање**

**Опис посла:**

Чисти и уређује све просторије и нуспросторије одељења, као и сав инвентар. Избацује смеће, чисти прашину, пере подове, прозоре, ходнике и степениште и чисти и дезинфикује санитарни чвор свакодневно. Брине се за чистоћу и за инвентар са којим је и задужена. Брине се о чистом вешу. Обавља курирскке послове, доноси, односи требовања. За свој рад непосредно одговара одговорној сестри здравствене станице и главној сестри одељења. У грејној сезони стара се о припреми енергената којим се загревају просторије здравствене станице, припрема га, укључује или ложи. Води рачуна о грејним телима и води рачуна о што бржим оправкама истих. Грејање просторија врши према одређеном дневном временском периоду, по потреби и недељом и празницима. Води рачуна о рационализацији енергетика. Врши специјално прање и испирање лабораторијског посуђа те одговара за бројчани пријем истог. Рукује и надзире рад дестилационог апарата и сушионика. Ради и све послове по налогу непосредног руководиоца.

...............................................................................................................................................................................

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду (''Сл. гласник РС'' број 24/2005, 61/2005, 54/2009, 32/2013, 75/2014, 13/2017 одлука УС, 113/17 и 95/18 аутентично тумачење), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор, бр. 315/2019-1 од 09.08.2019. године, и следећим изменама и допунама Правилника о организацији и систематизацији послова Дома здравља ''Др Ђорђе Лазић'' Сомбор и то првим бр. 99/2020-1 од 07.03.2020. године, другим бр. 163/2020-1 од 17.07.2020. године, трећим бр. 341/2021-4 од 20.08.2021. године, четвртим бр. 530/2022-3 од 08.10.2022. године и петим бр. 813/2022-1 од 28.11.2022. године.

..............................................................................................................................................................................

**Кандидати су дужни да, уз пријаву на оглас, доставе следећу документацију:**

1. Оверену фотокопију дипломе или уверења о стеченом високом образовању (за радно место доктор медицине изабрани лекар и доктор медицине у хитној медицинској помоћи);
2. Оверену фотокопију дипломе или уверења о стеченом средњем образовању (за радно место медицинска сестра-техничар у амбуланти и медицинска сестра-техничар у хитној медицинској помоћи);
3. Фотокопије сведочанстава за четири године образовања (за радно место медицинска сестра-техничар у амбуланти и медицинска сестра-техничар у хитној медицинској помоћи);
4. Оверену фотокопију сведочанства о завршеном основном образовању (за радно место спремачица)
5. Оверену фотокопију уверења о положеном стручном испиту (за радно место доктор медицине изабрани лекар, доктор медицине у хитној медицинској помоћи, медицинска сестра-техничар у амбуланти и медицинска сестра-техничар у хитној медицинској помоћи)
6. За радно место медицинска сестра-техничар у амбуланти имедицинска сестра-техничар у хитној медицинској помоћи
	* + лиценцу или
		+ решење о издавању лиценце или
		+ уверење да су испуњени законски услови за издавање лиценце, и да је поступак издавања лиценце у току или
		+ решење о обнављању лиценце

 За радно место доктор медицине изабрани лекар и доктор медицине у хитној медицинској помоћи

* + - * лиценцу
			* решење о постојању услова за издавање лиценце или
			* решење о издавању лиценце или
			* решење о постојању услова за обнављање лиценце или
			* решење о обнављању лиценцу
1. Уверење да кандидат није осуђиван (уверење МУП-а), не старије од 6 месеци;
2. Уверење да се против кандидата не води кривични поступак (уверење основног и вишег суда), не старије од 6 месеци;
3. Фотокопију личне карте или очитану личну карту;
4. Уверење о држављанству или оверену фотокопију уверења о држављанству;
5. Извод из матичне књиге рођених или оверену фотокопију извода из матичне књиге рођених;
6. Извод из матичне књиге венчаних (ако је кандидат променио презиме) или оверену фотокопију извода из матичне књиге венчани;
7. Мишљење непосредног руководиоца/претпостављеног о раду кандидата – препорука (пожељно);
8. Доказ о радном искуству (уговор о раду, потврда послодавца...)

Приликом заснивања радног односа изабрани кандидати су дужни да доставе лекарско уверење као доказ о здравственој способности за послове за које се заснива радни однос.

**РОК** за подношење пријава је **8 дана од дана објављивања огласа** на интернет страници Министарства здравља, на огласној табли Националне службе за запошљавање – Филијала Сомбор и на интернет страници Дома здравља ''Др Ђорђе Лазић'' Сомбор

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове Дома здравља „Др Ђорђе Лазић“ Сомбор.

**Пријаве доставити у затвореној коверти са назнаком:**

Пријава за заснивање радног односа за радно место:

1. Доктор медицине у хитној медицинској помоћи у Служби за хитну медицинску помоћ, **Одељење за пружање хитне медицинске помоћи**;
2. Доктор медицине изабрани лекар у Служби опште медицине са центром за превентивне услуге, Одељење опште медицине насељених места са центром за превентивне услуге **амбуланта Чонопља;**
3. Доктор медицине изабрани лекар у Служби опште медицине са центром за превентивне услуге, Одељење опште медицине насељених места са центром за превентивне услуге **амбуланта Колут;**
4. Медицинска сестра – техничар у амбуланти уСлужби опште медицине са центром за превентивне услуге, Одељење опште медицине града са центром за превентивне услуге, **амбуланта Мирна;**
5. Медицинска сестра – техничар у амбуланти уСлужби за здравствену заштиту деце, **Одељење за здравствену заштиту предшколске деце.**
6. Медицинска сестра – техничар у хитној медицинској помоћи уСлужби за хитну медицинску помоћ, **Одељење за пружање хитне медицинске помоћи;**
7. Медицинска сестра – техничар у амбуланти у Служби опште медицине са центром за превентивне услуге, Одељење опште медицине нљсељених места са центром за превентивне услуге **амбуланта Станишић;**
8. Медицинска сестра – техничар у амбуланти у Служби опште медицине са центром за превентивне услуге, Одељење опште медицине насељених места са центром за превентивне услуге **амбуланта Бачки Моноштор;**
9. Спремач/спремачица просторија у којима се пружају здравствене услуге, Одељењe за хигијену, Служба за техничке и друге сличне послове, **амбуланта Батинска“.**

**Пријаве доставити на адресу Дому здравља „Др Ђорђе Лазић“ Сомбор, ул. Мирна бр. 3, Сомбор или лично.**

 Неблаговремене и непотпуне пријаве се неће узети у разматрање.

Одлуку о пријему донеће директор Дома здравља ''Др Ђорђе Лазић'' Сомбор, **у року од 15 дана** од дана истека рока за подношење пријава и биће достављена свим кандидатима.

У Сомбору, 24.02.2025. године

 в.д. директора Дома здравља

 „Др Ђорђе Лазић“ Сомбор

 др Емеше Ури